สรุปภาวะตลาดต่างประเทศ ประจำวันที่ 26 ก.ค. 2564
สรุปภาวะตลาดต่างประเทศ ประจำวันที่ 26 ก.ค. 2564
28 ก.ค. 2564

ดัชนีดาวโจนส์ตลาดหุ้นนิวยอร์กปิดลดลงเมื่อคืนนี้ (27 ก.ค.) หลังบวกติดต่อกัน 5 วันทำการที่ผ่านมา เนื่องจากนักลงทุนระมัดระวังในการซื้อขายก่อนการเปิดเผยผลประกอบการของบริษัทเทคโนโลยีและอินเทอร์เน็ตชั้นนำ และก่อนการประกาศผลการประชุมของธนาคารกลางสหรัฐ (เฟด) ในวันพุธนี้
ดัชนีเฉลี่ยอุตสาหกรรมดาวโจนส์ปิดที่ 35,058.52 จุด ลดลง 85.79 จุด หรือ -0.24%, ดัชนี S&amp;P500 ปิดที่ 4,401.46 จุด ลดลง 20.84 จุด หรือ -0.47% และดัชนี Nasdaq ปิดที่ 14,660.58 จุด ลดลง 180.14 จุด หรือ -1.21%
 
ตลาดหุ้นยุโรปปิดปรับตัวลงเมื่อคืนนี้ (27 ก.ค.) เป็นวันที่ 2 ติดต่อกัน เนื่องจากนักลงทุนวิตกเกี่ยวกับการเปิดเผยผลประกอบการของบริษัทจดทะเบียน และการร่วงลงของหุ้นจีน หลังทางการจีนดำเนินมาตรการคุมเข้มด้านกฎระเบียบกับบริษัทด้านเทคโนโลยีและอินเทอร์เน็ตรายใหญ่
ดัชนี Stoxx Europe 600 ปิดตลาดที่ระดับ 458.65 จุด ลดลง 2.49 จุด หรือ -0.54%
ดัชนี CAC-40 ตลาดหุ้นฝรั่งเศสปิดที่ 6,531.92จุด ลดลง 46.68 จุด หรือ -0.71%, ดัชนี DAX ตลาดหุ้นเยอรมนีปิดที่ 15,519.13จุด ลดลง 99.85 จุด หรือ -0.64% และดัชนี FTSE 100 ตลาดหุ้นลอนดอนปิดที่ 6,996.08จุด ลดลง 29.35 จุด หรือ -0.42%
 
ตลาดหุ้นลอนดอนปิดลดลงเมื่อคืนนี้ (27 ก.ค.) โดยถูกกดดันจากการเปิดเผยผลประกอบการที่ต่ำกว่าคาดของบริษัทจดทะเบียนในอังกฤษ ขณะที่หุ้นกลุ่มประกันและกลุ่มสินค้าอุปโภคบริโภคถ่วงตลาดลง
ดัชนี FTSE 100 ปิดที่ 6,996.08 จุด ลดลง 29.35 จุด หรือ -0.42%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (27 ก.ค.) เนื่องจากนักลงทุนวิตกเกี่ยวกับผลกระทบด้านอุปสงค์พลังงานที่เกิดจากการแพร่ระบาดทั่วโลกของไวรัสโควิด-19 สายพันธุ์เดลตา
สัญญาน้ำมันดิบ WTI ส่งมอบเดือนก.ย. ลดลง 26 เซนต์ หรือ 0.4% ปิดที่ 71.65 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนก.ย. ลดลง 2 เซนต์ หรือ 0.03% ปิดที่ 74.48 ดอลลาร์/บาร์เรล
 
สัญญาทองคำตลาดนิวยอร์กปิดบวกเล็กน้อยเมื่อคืนนี้ (27 ก.ค.) โดยได้แรงหนุนจากเงินดอลลาร์ที่อ่อนค่าลง ซึ่งทำให้สัญญาทองคำที่กำหนดราคาเป็นดอลลาร์นั้น มีราคาที่น่าดึงดูดใจสำหรับนักลงทุนที่ถือครองสกุลเงินอื่นๆ ขณะที่นักลงทุนจับตาผลการประชุมธนาคารกลางสหรัฐ (เฟด) ในวันพุธนี้
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 60 เซนต์ หรือ 0.03% ปิดที่ 1,799.8 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 66.9 เซนต์ หรือ 2.64% ปิดที่ 24.649 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 20.5 ดอลลาร์ หรือ 1.92% ปิดที่ 1,049.5 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 71.40 ดอลลาร์ หรือ 2.7% ปิดที่ 2,606.70 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (27 ก.ค.) เนื่องจากนักลงทุนขายดอลลาร์ออกมาก่อนธนาคารกลางสหรัฐ (เฟด) ประกาศผลการประชุมในวันพุธนี้ตามเวลาสหรัฐ หรือตรงกับเช้าตรู่ของวันพฤหัสบดีตามเวลาประเทศไทย
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.23% แตะที่ 92.4389 เมื่อคืนนี้
ดอลลาร์สหรัฐอ่อนค่าเมื่อเทียบกับเงินเยน ที่ระดับ 109.72 เยน จากระดับ 110.37 เยน และอ่อนค่าลงเมื่อเทียบกับฟรังก์สวิส ที่ระดับ 0.9142 ฟรังก์ จากระดับ 0.9160 ฟรังก์ แต่แข็งค่าเมื่อเทียบกับดอลลาร์แคนาดา ที่ระดับ 1.2591 ดอลลาร์แคนาดา จากระดับ 1.2548 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1821 ดอลลาร์ จากระดับ 1.1800 ดอลลาร์ และเงินปอนด์แข็งค่าขึ้นแตะที่ระดับ 1.3885 ดอลลาร์ จากระดับ 1.3813 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7360 ดอลลาร์ จากระดับ 0.7378 ดอลลาร์